Lauri Ratia

Lauri Ratia (s. 21. toukokuuta 1946Syntymäpäivät, Suomen Kuvalehti nro 19, 13.5.2016 s. 63) on suomalainen yritysjohtaja ja hallitusammattilainen. Hän on koulutukseltaan diplomi-insinööri. Hänelle on myönnetty teollisuusneuvoksen arvo.Sponda.fi  (Arkistoitu lähde)

Elämä
Diplomi-insinööriksi kouluttautunut Ratia teki pitkän ja kansainvälisen uran Nokialla. Vuosina 1981–1987 hän toimi Yhdysvalloissa Nokia Inc:n toimitusjohtajana ja sen jälkeen konsernin yrityssuunnittelujohtajana.Boradmen.fi  

Hänestä tuli rakennusmateriaalivalmistaja Lohja-Rudus-yhtiön toimitusjohtaja vuonna 1994. Hän oli Lohja-Rudus-konsernin toimitusjohtaja 1994–2006. Vuonna 2006 hän jäi eläkkeelle ja ryhtyi täyspäiväiseksi hallitusammattilaiseksi.

Hän on toiminut Edita Oyj:n hallituksen puheenjohtajana 2005–2013, VR-Yhtymän hallituksen puheenjohtajana 2008–2011 ja Spondan hallituksen puheenjohtajana 2007–2013. Hän työskenteli myös YIT:n hallituksessa. 

Ratia nimettiin Turun telakan hallituksen puheenjohtajaksi vuonna 2013 ja hänellä oli keskeinen rooli telakan pelastamisessa. Telakan omistaja, korealainen STX, oli ajautunut talousvaikeuksiin ja yritti lypsää Suomen valtiolta rahoitusta. Ratia oli avaintekijä operaatiossa, jossa Turun telakka myytiin saksalaiselle Meyerin perheyhtiölle. Sen ansiosta Turun telakka lähti nousuun, ja sen tuhannet työpaikat säilyivät. Sen jälkeen Ratia sai Helsingin Sanomien mukaan ihmepelastajan maineen.

Terrafame Oy:n eli entisen Talvivaaran hallituksen puheenjohtaja Ratia on ollut vuodesta 2015.Lauri Ratia etsii Talvivaaralle pelastusta, Kauppalehti, 17.8.2015 (uudestaan 1.1.2016) Ympäristökatastrofiksi nimitetty Terrafame pelastettiin valtion satojen miljoonien rahoituksella.

Tammikuussa 2019 vaikeuksissa oleva Stockmann nimitti nyt kriisijohtajana tunnetun Ratian hallituksensa puheenjohtajaksi. (Tilaajille) Maaliskuussa 2019 Ratia ryhtyi toimitusjohtajan sijaiseksi kun Lauri Veijalainen irtisanoutui.Stockmannin toimitusjohtaja eroaa Länsiväylä Ratian mukaan helmikuuhun 2020 asti Stockmannin liiketoiminta kehittyi hyvin. Koronavirusepidemia pudotti tavaratalon kävijämääriä ja huhtikuussa 2020 Stockmann hakeutui yrityssaneeraukseen. Hän jätti Stockmannin hallituksen vuonna 2021.

 Lähteet 

Luokka:Suomalaiset yritysjohtajat
Luokka:Nokian henkilöstö
Luokka:Vuonna 1946 syntyneet
Luokka:Elävät henkilöt